Mers el-Kébir
<s>Mers el-Kébir (arapski: بلدية المرسى الكبير) što prevedeno znači Velika luka je lučki grad od 15,639 stanovnika na sjeverozapadu Alžira u Pokrajini Oran.</s>

<s>Mers el-Kébir je poznat po jezivom događaju iz Drugog svjetskog rata kad je Kraljevska ratna mornarica Ujedinjenog Kraljevstva nakon odbijenog ultimatuma artiljerijskom paljbom sa svojih brodova potopila gro francuske flote, da ne padne u ruke Kriegsmarine Trećeg Reicha.</s>

<s>Geografske karakteristike</s>

<s>Mers el-Kebir se smjestio duž Sredozemnog mora, na zapadnom kraju Oranskog zaljeva i po obroncima planine Santon, na čijem se istočnom kraju nalazi istoimena pomorska baza.</s><s>Njegovu odličnu prirodnu luku od istočnih vjetrova štite lukobrani.</s>

<s>Mers el-Kébir je udaljen svega desetak km zapadno od centra grada Orana, pa je danas samo predgrađe toga grada.</s>

<s>Historija</s>

<s>Prvi put je dokumentiran u 12. vijeku kao - mornarički arsenal almohadijske dinstije.</s>

<s>Tokom 15. vijeka gradom vladaju emiri iz Tlemcena, a od 1492. gradom su zavladali Berberski korsari pa jedno vrijeme bio njihova baza.</s><s>Nakon njih za prevlast nad tom odličnom lukom borili su se Španjolci, Portugalci i Osmanlije, sve do 1830. kad su je zauzeli Francuzi, pa je odtad dio Francuskog kolonijalnog carstva.</s>

<s>Francuzi su počevši od 1939. pa sve do 56. izradili veliku pomorsku bazu koja je sve do 1968. bila glavna francuska pomorska baza.</s>

<s>Prema klauzulama Sporazuma u Évianu kojim je Alžiru data nezavisnost 1962., Francuska je imala pravo koristiti  pomorsku bazu nakon tog još 15 godina, ali ju je ipak prepustila Alžiru 1968.</s>

<s>Izvori</s>

<s>Vanjske veze</s>

<s>Village de Mers-el-Kébir</s>

<s>Gradovi u Alžiru</s>

